3. ΠΡΑΞΙΣ ΥΠΟΥΡΓΙΚΟΥ ΣΥΜΒΟΥΛΙΟΥ Αριθ. 1 της 19/24 Ιαν. 1959 (ΦΕΚ Α΄  15) Περί χορηγήσεως παρά της Θεολογικής Σχολής του Πανεπιστημίου Αθηνών, Ειδικού Πτυχίου εις σπουδαστάς ανήκοντας εις τας Αρχαίας Ανατολικάς Εκκλησίας. Εκυρώθη δια του άρθρ. 1 Νόμ. 4166/1961, τόμ. 24 σελ. 297. 1.Η Θεολογική Σχολή του Πανεπιστημίου Αθηνών δύναται από του Πανεπιστημιακού έτους 1958-1959 να χορηγή εις κανονικώς εν αυτή φοιτήσαντας σπουδαστάς, ανήκοντας εις τας Αρχαίας Ανατολικάς Εκκλησίας, ειδικόν πτυχίον, πλήρων Θεολογικών Πανεπιστημιακών σπουδών, ως και ειδικόν διδακτορικόν δίπλωμα των οποίων ο τύπος ως και ο τύπος των, κατά τα άρθρ. 192 και 206 του αυτού Νόμου καθομολογήσεων, καθορίζονται εκάστοτε δι’ αποφάσεων του επί της Εθνικής Παιδείας και Θρησκευμάτων Υπουργού μετά σύμφωνον γνώμην της Σχολής και απόφασιν της Συγκλήτου. 2.Η διάταξις αυτή ισχύει και δια την Θεολογικήν Σχολήν του Πανεπιστημίου Θεσσαλονίκης. 3.Η παρούσα δημοσιευθήσεται δια της Εφημερίδος της Κυβερνήσεως και κυρωθήσεται δια Νόμου, μερίμνη του Υπουργείου Εθνικής Παιδείας και Θρησκευμάτων. 